Da Nestroy håt de Parodie scho Ende 1831, no bevua Der gefühlvolle Kerckermeister aum 7. Februar 1832 sei Premiere g'håbt håt, fertich g'schrieb'n g'håbt, se is owa eascht aum 23. März uraufg'fiaht wua'n. Meglicherweis' woa aa Kraunkeit vom Direkta Carl Carl im Oktoba 1831 drau schuid, der wo nämli unbedingt söwa auftret'n håt woi'n. In da Roin vom Kerkamasta Seelengutino is da Carl vom Publikum nocha wiakli begeistat g'feiat wua'n.